Shalom ja tere õhtust! Eetris on TV7 lisraeli Uudised Jeruusalemmast.
Põhiteemad -
Iisraeli 69. Iseseisvuspäeval kuulutas peaminister Netanyahu,
et juudiriik on tugev, demokraatlik ja edukas
ja võib olla maailmale inspiratsiooni allikaks.
Gazat kontrolliv islamirühmitus Hamas
lubas loobuda üleskutsest Iisraeli hävitamiseks
ja sidemetest Moslemivennaskonnaga.
Iisrael peab seda katseks maailma petta.
Türgi president õhutas USAd
lõpetama kurdi YPG võitlejate toetamist Süürias.
Päev pärast seda,
kui Iisrael meenutas 23 544 sõdurit ja kodanikku,
kes on hukkunud sõdades ja terroriaktides
alates juudiriigi rajamisest 1948. a,
tähistas Iisrael täna oma 69. Iseseisvuspäeva.
Presidendi Jeruusalemma residentsis toimus tseremoonia
ja sajad tuhanded pered kogu riigis
kogunesid traditsiooniliselt parkidesse grillipidudele.
Iseseisvuspäevatervituses kuulutas peaminister Netanyahu,
et kuigi paljud kahtlesid Iisraeli ellujäämisvõimes,
on juudiriigist saanud tugev, demokraatlik ja edukas maa,
kes õitseb ja kellelt maailm võib inspiratsiooni ammutada.
69. aasta eest rajati Iisraeli riik.
See oli meie rahvale võidukas hetk.
Olime aastatuhandeid maailmas laiali hajutatud.
Seejärel naasime iidsele kodumaale,
et ehitada pelgupaika, kus elada ja õitseda.
Paljud kahtlesid pisikese Iisraeli ellujäämisvõimes.
Meid ümbritsesid vaenulikud riigid, kes meid üha uuesti ründasid.
Mõnede jaoks oli skeptilisus ehk õigustatud.
Kuid jäime ellu. Veel enam - jõudsime õitsenguni.
Iisrael on täna tugev, demokraatlik ja edukas.
Olen veendunud, et järgmised 69 aastat jätkab Iisrael õitsengut
ning on tugev ja edukas. Meie lugu räägib lootusest,
mitte üksnes juutidele, vaid kogu inimkonnale.
Oleme jäänud ellu vastu igasuguseid ootusi.
Kõik, kes võitlevad õige asja eest või näiliselt ületamatute vastuoludega,
võivad meilt inspiratsiooni ammutada.
Iseseisvuspäeva pidustuste osana toimus Iisraeli Õhujõudude õhushow.
Eri tüüpi lennukid ja helikopterid lendasid riigi ühest otsast teise,
et tervitada riiki ja selle kodanikke
ning jõu näitamiseks regiooni vaenuelementidele.
Esmakordselt ajaloos osalesid showl ka uued, kaasaegsed F-35 hävitajad,
mis Iisrael sai USA-lt
oma õhuparemuse tõhustamiseks kaootilises Lähis-Idas.
Gazat kontrolliv Islamirühmitus Hamas
lubas loobuda kauasest üleskutsest Iisraeli hävitamiseks
ja sidemetest Moslemivennaskonnaga.
Rahvusvaheliselt terrorirühmituseks peetud Hamasi
eile avaldatud revideeritud poliitiline dokument
eitab endiselt Iisraeli olemasoluõigust
ja toetab relvastatud võitlust selle vastu.
Hamasi juht Khaled Mash'al kuulutas,
et rühmitus ei loobu tollistki "Palestiina kodupinnasest".
Me ei loobu tollistki Palestiina kodupinnasest,
olenemata surveavaldustest ja okupatsiooni kestusest.
Hamas eitab kõiki ideid peale kodumaa täieliku vabastamise idee.
Kuigi see ei tähenda tingimata,
et tunnustame sionistlikku riiki või loobume palestiinlaste õigustest,
peab Hamas suveräänse ja tervikliku Palestiina riigi rajamist
4.06.1967. piiride põhjal, pealinnaga Jeruusalemmas
ja põgenike naasmisõigusega, vastuvõetavaks vormiks,
mille suhtes liikumises on konsensus.
Toetus suveräänsele ja terviklikule Palestiina riigile 1967. a piirides,
pealinnaga Jeruusalemmas, nagu Hamasi juht väljendas,
on kooskõlas rühmituse peamise rivaali Fatah' parteiga,
mida juhib PO president Abbas,
kes taotleb riiki, mis hõlmaks Gazat, Läänekallast ja Ida-Jeruusalemma
enne 1967. a sõda eksisteerinud piirides.
Fatah' ametnikud tervitasid Hamasi käiku, rõhutades,
et kõik palestiinlaste grupid koosnevad moslemitest.
Kui olenemata ideoloogiast nõutakse vabastatud Palestiina riigi rajamist,
tervitab Fatah' juhtkond nende rahvuslikke jõupingutusi.
Iisrael lükkas Hamasi poliitilise avalduse sõnastuse muutuse ümber,
väites seda katseks maailma petta rahvusvahelise surve leevendamiseks.
Hamasi motivatsioon on selgelt rahvusvahelise surve leevendamine.
Nad püüavad maailma petta, kui ütlevad, et nad polegi nii halvad.
Kui aga vaadata, mida nad räägivad oma rahvale araabia keeles,
al-Aqsa telekanalil ja Hamasi kanalitel, oma mošeedes ja koolides,
siis õhutavad nad iga päev Iisraeli hävitama ja kõiki juute tapma.
See katse maailma petta ei lähe läbi, kuna on täiesti selge,
et nad tahavad endiselt Iisraeli täielikku hävingut.
Poliitikadokument avaldati kaks päeva enne president Abbasi USA-visiiti.
Mõne päeva eest teatas USA president Trump
võimalikust Iisraeli-visiidist mais ja et ta ei näe mingit põhjust,
miks Iisraeli ja palestiinlaste vahel ei võiks rahu olla.
Sotsiaalmeedias ringlesid videod ja fotod,
kus USA väed näisid kindlustavat oma kohalolu Süüria piiril Türgiga.
Sel nädalal süvenesid pinged seoses piiriüleste kokkupõrgetega
Türgi vägede ja USA toetatud kurdide YPG vahel.
Kokkupõrked tekkisid, kui Türgi tihendas rünnakuid
rahvusvaheliselt terrorirühmituseks peetava kurdi rühmituse PKK vastu
nii Põhja-Iraagis kui Süürias.
Türgi rünnakud YPG võitlejate vastu aga ajendasid USAd
katsele leevendada pingeid vägede lisamisega piirkonda.
Washington ja Ankara on kurdi rühmituse suhtes eri meelt.
USA peab kurde kasulikuks partneriks võitluses ISISe vastu Süürias,
Türgi aga peab YPGd terrorirühmituseks,
mis teeb koostööd Türgi-vastase PKKga.
USA toetus YPG võitlejatele on pahandanud Türgi presidenti,
kes viitas videole USA konvoist YPG ja Ameerika lippudega.
President Erdogan lubas küsida oma kuu lõpus toimuval kohtumisel
USA kolleegi Trumpiga video kohta, mida Erdogan pidas kurvastavaks.
Erdogan õhutas Istanbulis pressikonverentsil USAd
lõpetama koostööd YPGga,
hoiatades, et Washingtoni toetusel võivad olla ohtlikud tagajärjed.
Kuna oleme partneritena
rahvusvahelise terrorismi vastu,
näitame neile fotosid ja küsime, milles asi.
Kui võitlus terrorismi vastu ei toimu ühise platvormi järgi,
siis meiega täna toimuv juhtub homme kellegi teisega.
Peame seda ütlema ja see traditsioon, nimetan seda traditsiooniks,
kuna see on jätkuv protsess, mis algas juba Obama valitsuse ajal,
peab kohe lõppema.
Kõrge USA ametnik ütles TV7-le,
et USA juhitud koalitsioon peab Süüria Demokraatlikke Jõude,
lühidalt SDF-i, kõige kasulikumaks kohalikuks partneriks
võitluses ISISe vastu Süürias.
Ametniku sõnul on SDF-i aktiivne partner kurdide YPG
korduvalt tõestanud pühendumust
võitlusele ISISe ja teiste äärmusrühmituste vastu
ning on ISISe-vastasele koalitsioonile kohalikeks jõududeks,
kes on kogu kampaania edu jaoks üliolulised.
Aitäh vaatamast!
Paluge rahu Iisraelile ja Jeruusalemmale!
Olen Jonathan Hessen. Kena õhtut! Kohtumiseni homme!
Tõlge: Monika Jaaguri